CELEX: 32017D2165
Language: el
Date: 2017-11-17 00:00:00
Title: Εκτελεστική απόφαση (ΕΕ) 2017/2165 της Επιτροπής, της 17ης Νοεμβρίου 2017, για την έγκριση του σχεδίου εκρίζωσης της αφρικανικής πανώλης των χοίρων στους αγριόχοιρους σε ορισμένες περιοχές της Τσεχικής Δημοκρατίας [κοινοποιηθείσα υπό τον αριθμό C(2017) 7536] (Κείμενο που παρουσιάζει ενδιαφέρον για τον ΕΟΧ )

21.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 304/55
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/2165 ΤΗΣ ΕΠΙΤΡΟΠΉΣ
   της 17ης Νοεμβρίου 2017
   για την έγκριση του σχεδίου εκρίζωσης της αφρικανικής πανώλης των χοίρων στους αγριόχοιρους σε ορισμένες περιοχές της Τσεχικής Δημοκρατίας
   
      
         [κοινοποιηθείσα υπό τον αριθμό C(2017) 7536]
      
   
   (Το κείμενο στην τσεχική γλώσσα είναι το μόνο αυθεντικό)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/60/ΕΚ του Συμβουλίου, της 27ης Ιουνίου 2002, για τη θέσπιση ειδικών διατάξεων για την καταπολέμηση της αφρικανικής πανώλους των χοίρων και την τροποποίηση της οδηγίας 92/119/ΕΟΚ όσον αφορά την πολιοεγκεφαλίτιδα του χοίρου και την αφρικανική πανώλη των χοίρων (1), και ιδίως το δεύτερο εδάφιο του άρθρου 16 παράγραφος 1,
   Εκτιμώντας τα ακόλουθα:
   
               (1)
            
            
               Η οδηγία 2002/60/ΕΚ καθορίζει τα ελάχιστα μέτρα της Ένωσης που πρέπει να ληφθούν για την καταπολέμηση της κλασικής πανώλης των χοίρων, συμπεριλαμβανομένων των μέτρων που θα πρέπει να εφαρμόζονται σε περίπτωση που επιβεβαιωθεί κρούσμα κλασικής πανώλης των χοίρων σε άγριους χοίρους.
            
         
               (2)
            
            
               Το 2017 η Τσεχική Δημοκρατία ενημέρωσε την Επιτροπή για κρούσματα κλασικής πανώλης των χοίρων σε αγριόχοιρους και έλαβε τα μέτρα καταπολέμησης της νόσου που απαιτεί η οδηγία 2002/60/ΕΚ.
            
         
               (3)
            
            
               Υπό το πρίσμα της τρέχουσας επιδημιολογικής κατάστασης και σύμφωνα με την οδηγία 2002/60/ΕΚ, η Τσεχική Δημοκρατία υπέβαλε στην Επιτροπή σχέδιο για την εκρίζωση της αφρικανικής πανώλης των χοίρων («το σχέδιο εκρίζωσης»).
            
         
               (4)
            
            
               Με σκοπό τη θέσπιση κατάλληλων μέτρων ελέγχου της υγείας των ζώων και την πρόληψη της περαιτέρω εξάπλωσης της εν λόγω νόσου, στο παράρτημα της εκτελεστικής απόφασης 2014/709/ΕΕ της Επιτροπής παρατίθεται ενωσιακός κατάλογος των περιοχών υψηλού κινδύνου (2). Το παράρτημα της εκτελεστικής απόφασης 2014/709/ΕΕ τροποποιήθηκε πρόσφατα με την εκτελεστική απόφαση (ΕΕ) 2017/1850 της Επιτροπής (3) για να ληφθούν υπόψη, μεταξύ άλλων, τα πρόσφατα κρούσματα αφρικανικής πανώλης των χοίρων σε αγριόχοιρους στην Τσεχική Δημοκρατία, και τα τμήματα Ι και ΙΙ του εν λόγω παραρτήματος περιλαμβάνουν πλέον τις μολυσμένες περιοχές στην Τσεχική Δημοκρατία.
            
         
               (5)
            
            
               Η Επιτροπή εξέτασε το σχέδιο εκρίζωσης και έκρινε ότι συμμορφώνεται με τις απαιτήσεις του άρθρου 16 της οδηγίας 2002/60/ΕΚ. Επομένως, θα πρέπει να εγκριθεί αναλόγως.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται το σχέδιο που υπέβαλε η Τσεχική Δημοκρατία στις 24 Οκτωβρίου 2017 για την εκρίζωση της αφρικανικής πανώλης των χοίρων από τους πληθυσμούς αγριόχοιρων στις μολυσμένες περιοχές του εν λόγω κράτους μέλους.
   Άρθρο 2
   Η Τσεχική Δημοκρατία θέτει σε ισχύ τις νομοθετικές, κανονιστικές και διοικητικές διατάξεις που απαιτούνται για την εφαρμογή του σχεδίου εκρίζωσης που αναφέρεται στο άρθρο 1 το αργότερο την 1η Δεκεμβρίου 2017.
   Άρθρο 3
   Η παρούσα απόφαση απευθύνεται στην Τσεχική Δημοκρατία.
   
      Βρυξέλλες, 17 Νοεμβρίου 2017.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 192 της 20.7.2002, σ. 27.
   
      (2)  Εκτελεστική απόφαση 2014/709/ΕΕ της Επιτροπής, της 9ης Οκτωβρίου 2014, σχετικά με τα μέτρα ελέγχου της υγείας των ζώων όσον αφορά την αφρικανική πανώλη των χοίρων σε ορισμένα κράτη μέλη και για την κατάργηση της εκτελεστικής απόφασης 2014/178/ΕΕ (ΕΕ L 295 της 11.10.2014, σ. 63).
   
      (3)  Εκτελεστική απόφαση (ΕΕ) 2017/1850 της Επιτροπής, της 11ης Οκτωβρίου 2017, για την τροποποίηση γης εκτελεστικής απόφασης 2014/709/ΕΕ σχετικά με τα μέτρα ελέγχου της υγείας των ζώων όσον αφορά την αφρικανική πανώλη των χοίρων σε ορισμένα κράτη μέλη (ΕΕ L 264 της 13.10.2017, σ. 7).